**Selja Raudas** (s. 25. syyskuuta 1962 Helsinki) on suomalainen kuvataiteilija. Hän opiskeli kuvataiteilijaksi Lahden Taideinstituutissa vuosina 1987–1991. Raudas valmistui taiteen maisteriksi Taideteollisesta Korkeakoulusta vuonna 2010, ja hän on suorittanut kuvataiteen opintoja myös Amsterdamissa Gerrit Rietveld Academiessa. Raudas on työskennellyt kuvataiteilijana vuodesta 1990 ja tehnyt työn ohella opetustöitä sekä kuvituksia.

Raudas on Taidemaalariliiton jäsen. Lisäksi hän on jäsenenä Helsingin Taiteilijaseurassa ja toimii luottamustehtävässä HTS:n hallituksessa (2022–).

Raudaksen tuotanto sisältää installaatioita sekä valo- ja videoteoksia. Hänen viimeaikaisin tuotantonsa koostuu maalaustaiteeseesta. Raudas on pitänyt lukuisia yksityisnäyttelyitä ja osallistunut yhteis- ja ryhmänäyttelyihin. Hänen teoksiaan on Lahden kaupungin kokoelmissa ja useissa yksityiskokoelmissa. Hänen julkinen teoksensa *Elämän puu* on esillä Lahden kaupunginsairaalassa.

Kuvataiteen ohella Raudas on soittanut pitkään saksofonia ja esiintynyt useissa kokoonpanoissa. Raudas tunnetaan myös intohimoisena purjehtijana ja puuveneharrastajana. Merellinen harrastus näkyy hänen työssään: Raudas on Suomen Majakkaseuran jäsenenä ollut kunnostamassa isoisoisänsä Georg Schreckin suunnittelemaa Märketin majakkaa, joka on toiminut inspiraationa *Märket*-maalaussarjan teoksille.

Raudaksen isoisä oli varatuomari ja Suomi-Filmin entinen toimitusjohtaja Matti Schreck. Hänen enonsa oli kirjailija ja kustannustoimittaja Jyri Schreck. Raudas on tehnyt uransa aikana kirjallis-kuvataiteellista yhteistyötä serkkunsa kirjailija Katri Tapolan kanssa. Raudaksen tytär Raisa Raudas (s. 1997) opiskelee kuvataiteilijaksi Taideyliopiston Kuvataideakatemiassa. Hänen isänsä on muusikko Tero Siitonen.

Kuvitustyö
----------

* *Olav ja hämäränmaa*. Teksti: Katri Tapola. Helsinki: KUU-kustannus, 2020. ISBN 978-952-94-3503-6.
* *Linnun* *neljä* *laulua*. Teksti: Katri Tapola. Helsinki: Aviador Kustannus, 2022. ISBN 978-952-381-057-6.
* *Uusi*. Teksti: Katri Tapola. Vantaa: Enostone, 2023 (tulossa). ISBN 978-952-399-026-5.

Lähteet
-------

1. ↑  Selja Raudas: Kuvataiteilija Selja Raudas *seljaraudas.net*.  2020. Viitattu 4.12.2022.
2. ↑  Selja Raudas: Kuvataiteilija Selja Raudas, CV *seljaraudas.net*.  2020.  Arkistoitu 5.12.2022. Viitattu 4.12.2022.
3. ↑  Kuvataiteilijamatrikkeli – hakemisto suomalaisista ja Suomessa työskentelevistä ammattikuvataiteilijoista *kuvataiteilijamatrikkeli.fi*. Viitattu 4.12.2022.
4. ↑  Raudas, Selja: Joulu Märketin majakalla.  *Moottorivenelehti Kippari*, 2010, nro 12, s. 54–60.  Otavamedia.
5. ↑  Salonen, Essi: Meren yllä soi saksofoni – Jouluyö juhlayö.  *Kotiliesi*, 2010, nro 24, s. 28–33.  Otavamedia.
6. ↑  Autti, Ellinoora: Aistit herkillä.  *Gloria*, 3.08.2022, s. 26–27.  Sanoma Osakeyhtiö.
7. ↑  Tapola, Päivi: *Rakentajan elämä – Georg W. I. Schreck*. Moreeni, 2011.
8. ↑  Paltare, Maire: Arvio: Ystävykset tekivät poikkeuksellisen kuvakirjan – Lopputulos on häikäisevä taidekokemus *Ilkka-Pohjalainen*.  02.05.2022. Viitattu 04.12.2022.
9. ↑  Norja, Irma – Arkiomaa, Jyrki – Zilliacus, Kim: *Georg Wilhelm Ernst Schreck ja hänen jälkeläisensä*. Schreck sukuseura, 1993.